บลจ.บัวหลวงให้ลูกค้ากองทุน B-SENIORขายคืนได้ทุกวันตั้งแต่ 19 มิ.ย. เป็นต้นไป
นางสาววิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า เปิดเผยว่า กองทุน B-SENIOR จะเปิดให้บริการรับคำสั่งขายคืนหน่วยลงทุนตามความประสงค์ของลูกค้าแบบปกติในทุกวันทำการ จากเดิมที่เปิดรับคำสั่งภายใน 5 วันทำการสุดท้ายของเดือน เพื่ออำนวยความสะดวกในการบริหารจัดการสภาพคล่องส่วนบุคคลของผู้ถือหน่วยลงทุนให้มีประสิทธิภาพเพิ่มขึ้น ตั้งแต่วันที่ 19 มิถุนายนเป็นต้นไป
19 มิ.ย. 2558

นางสาววิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า เปิดเผยว่า กองทุน B-SENIOR จะเปิดให้บริการรับคำสั่งขายคืนหน่วยลงทุนตามความประสงค์ของลูกค้าแบบปกติในทุกวันทำการ จากเดิมที่เปิดรับคำสั่งภายใน 5 วันทำการสุดท้ายของเดือน เพื่ออำนวยความสะดวกในการบริหารจัดการสภาพคล่องส่วนบุคคลของผู้ถือหน่วยลงทุนให้มีประสิทธิภาพเพิ่มขึ้น ตั้งแต่วันที่ 19 มิถุนายนเป็นต้นไป
กองทุนผสมบีซีเนียร์สำหรับวัยเกษียณ (B-SENIOR) เป็นกองทุนผสมที่ออกแบบมาเพื่อตอบสนองความต้องการของผู้ที่เกษียณแล้วที่ต้องการหาที่เก็บออมเงินและลงทุนสำหรับใช้จ่ายหลังเกษียณ ที่เน้นเรื่องความมั่นคงของเงินลงทุน และมีโอกาสเพิ่มผลตอบแทนในระดับที่เหมาะสม นอกเหนือจากการลงทุนในตราสารหนี้เพียงอย่างเดียว
นอกจากนี้ กองทุน B-SENIOR ยังมีบริการพิเศษสำหรับผู้ที่เกษียณอายุแล้ว คือ การเปิดบริการขายคืนอัตโนมัติในช่วงสิ้นเดือนเข้าบัญชีเงินฝากหรือรับเป็นเช็คตามที่แจ้งความประสงค์ไว้ โดยแจ้งใช้บริการเพียงครั้งเดียวที่ตัวแทนขาย ให้ผู้ลงทุนสามารถกำหนดได้ว่า ต้องการนำเงินออกจากองทุนไปใช้จ่ายเดือนละเท่าไร
“การดูแลรักษาเงินต้นสำหรับใช้จ่ายในวัยเกษียณ เป็นสิ่งสำคัญสำหรับผู้ที่เกษียณแล้วที่กองทุนบัวหลวงตระหนักดี แต่ขณะเดียวกัน การปล่อยเงินไว้ในตราสารหนี้เพียงอย่างเดียว ก็ทำให้เสียโอกาสการลงทุนบางอย่าง และผลตอบแทนที่ได้รับก็ไม่เพียงพอกับอัตราเงินเฟ้อในปัจจุบัน ทำให้ค่าของเงินโดยรวมลดลง กองทุน B-SENIOR จึงจัดตั้งขึ้นมาเพื่อรับทำหน้าที่ดูแลการจัดสัดส่วนการลงทุนที่เหมาะสมให้ คือยังเน้นเรื่องความมั่นคงของตราสารที่ลงทุน มีตราสารหนี้เฉลี่ยรอบปีบัญชีไม่เกิน 70 %ของ NAV
แต่ขณะเดียวกันก็จัดสรรเงินในสัดส่วนที่เหมาะสมไปลงทุนในตราสารอื่นเพื่อสร้างโอกาสของผลตอบแทนที่เพิ่มขึ้น ซึ่งบริษัทมองเห็นว่าเหมาะสมในช่วงนั้นๆ อาทิ ตราสารทุนในประเทศ หน่วยลงทุนกองทุนรวมทั้งในและต่างประเทศ ไม่ว่าจะเป็น กองทุนรวมอสังหาริมทรัพย์ กองทรัสต์ กองทุนรวมโครงสร้างพื้นฐาน กองทุนทองคำ เป็นต้น ทั้งนี้ การลงทุนในตราสารหนี้ต่างประเทศจะลงทุนไม่เกิน 15% ของ NAV นอกจากนั้น B-SENIOR ยังมีบริการพิเศษให้กำหนดขายคืนอัตโนมัติเมื่อต้องการใช้เงินรายเดือนผู้ถือหน่วยลงทุนก็สามารถแจ้งความประสงค์ขายคืนอัตโนมัติได้ ทำให้ผู้ถือหน่วยลงทุนไม่ต้องคอยกังวลในการจัดสัดส่วนเงินลงทุนเองให้ยุ่งยากอีกต่อไป” นางสาววิภารัตน์ กล่าวเพิ่มเติม
สำหรับผลการดำเนินงานย้อนหลังของกองทุน B-SENIOR ณ 29 พฤษภาคม 2558 ที่ผ่านมา สำหรับช่วงระยะเวลา 3 เดือนอยู่ที่ 0.39% 6 เดือนอยู่ที่ 2.04% 1 ปีอยู่ที่ 4.27% และตั้งแต่จัดตั้งกองทุนอยู่ที่ 6.63% โดยเกณฑ์มาตรฐานของกองทุนสำหรับช่วง 3 เดือน 6 เดือน 1 ปี และตั้งแต่จัดตั้งกองทุนอยู่ที่ -0.45%, -0.1%, 2.95% และ 3.89% ตามลำดับ